
     REPUBLIKA HRVATSKA                                               Broj: 14. St-771/2017.
  TRGOVAČKI SUD U SPLITU
 Sukoišanska 6. - 21 000  S P L I T


U   I M E   R E P U B L I K E    H R V A T S K E

R J E Š E N J E

	Trgovački sud u Splitu, po sudcu Jozi Ćaleta, u stečajnom postupku po prijedlogu Predlagatelja: FINANCIJSKA AGENCIJA, Regionalni centar Split, Split (dalje: Predlagatelj), radi otvaranja stečajnog postupka nad trgovačkim društvom kao stečajnim Dužnikom:  Udruga pravnika u gospodarstvu Split, Split, Obala Ante Trumbića 4, OIB: 15241454392, (dalje: Dužnik), 06. travnja 2018., 

r i j e š i o    j e

Obustavlja se ovaj stečajni postupak nad uvodno navedenim Dužnikom.

Obrazloženje

          Predlagatelj je prijedlogom fizički zaprimljenim u Sudu dana 27. srpnja 2017. godine (dalje: Prijedlog), predložio je Sudu otvoriti stečajni postupak nad Dužnikom.

Dužnik je dana 06. travnja 2018. godine dostavio Sudu Potvrdu FINANCIJSKE AGENCIJE, Regionalni centar Split, Split 06. travnja 2018. godine, koja je čitanjem izvedena u dokazne svrhe te je čitanjem iste Potvrde utvrđeno kako je na računima i novčanim sredstvima Dužnika na dan izdavanja Potvrde evidentirano 0 (nula) dana neprekidne blokade te kako nepodmirene obveze na dan izdavanja Potvrde iznose: 0,00 kuna. Time Sud smatra utvrđenim kako je Dužnik postao sposoban za plaćanje.

Člankom 128., stavak 9., Stečajnog zakona (Narodne novine,71/15 i 104/17, dalje: SZ), propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 

Kako je Dužnik postao sposoban za plaćanje još i prije nego li je prethodni postupak uopće pokrenut, to je Sud obustavio ovaj stečajni postupak nad Dužnikom, temeljem navedene odredbe članka 128., stavka 9., SZ, radi čega je riješeno kao u izrijeci ovog rješenja.


Split, 06. travnja 2018.

                                                                                                               SUDAC:
            
                                                                                                          Jozo Ćaleta, v.r.,
                                                                - 2 -                                  Broj: 14. St-771/2017.


POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi u tri primjerka Trgovačkom sudu u Splitu, Split, Sukoišanska 6. a o istoj žalbi u drugom stupnju odlučuje Visoki trgovački sud Republike Hrvatske u Zagrebu. 




DNA:
1. FINANCIJSKA AGENCIJA, Regionalni centar Split, Split, Mažuranićevo šetalište 24.b, 
2. Udruga pravnika u gospodarstvu Split, Split, Obala Ante Trumbića 4, 
3. e-Oglasna ploča Suda – rok: 20. dana,
4. Spis.



Split, 06. travnja 2018.
 
                                            Sudac:
                                            Jozo Ćaleta

Jozo Ćaleta, v.r.,

